Ir-Regolament tal-Kummissjoni (KE) Nru 1398/2003
tal-5 ta’ Awissu 2003
li jemenda l-Anness A mad-Direttiva tal-Kunsill 92/65/KEE biex jinkludi l-ħanfusa ż-żgħira tax-xehda magħrufa bħala (Aethina tumida), l-akaru Tropilaelaps (it-Tropilaelaps spp.), l-Ebola u l-ġidri tax-xadini
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 tistabbilixxi l-ħtiġijiet tas-saħħa ta’ l-annimali li jirregolaw il-kummerċ ta’ l-annimali fi ħdan u l-importazzjonijiet fil-Komunità, is-semen, l-ova u u l-embrijuni li mhumiex suġġetti għall-ħtiġijiet tas-saħħa ta’ l-annimali stabbiliti f’regoli speċifiċi tal-Komunità imsemmijin fl-Anness A (1) mad-Direttiva 90/425/KEE [1], kif l-aħħar emendat mir-Regolament (KE) Nru 998/2003 tal-Parlament Ewropew u tal-Kunsill [2], u partikolarment l-Artikolu 22, l-ewwel paragrafu, tiegħu,
Billi:
(1) Il-kummerċ u l-importazzjoni tan-naħal fil-Komunità huwa regolat bid-Direttiva 92/65/KEE. Id-Direttiva 92/65/KEE tistabbilixxi ċertu regoli li jirrigwardaw l-annimali u l-ispeċi suxxettibbli għall-mard li huwa notifikabbli imsemmi fl-Anness A għal dik id-Direttiva.
(2) Il-ħanfusa ż-żgħira tax-xehda (Aethina tumida) hija pest eżotiku li jeffettwa in-naħal ta’ l-għasel u żunżan li nxterdet mill-Afrika għal numru ta’ pajjiżi terzi oħra, li joħolqu problemi serji għall-industrija ta’ l-apikultura.
(3) Il-ħanfusa ż-żgħira mhiex elenkata mill-Office Internationale des Epizooties (OIE) u l-informazzjoni rigward kemm inxtered l-infestazzjoni f’pajjiżi terzi mhiex disponibbli.
(4) Ma kien hemm rappurtat l-ebda każ fil-Komunità. Madankollu, l-ħanfusa ż-żgħira tax-xehda mhix marda notifikabbli fil-Komunitajiet Ewropej taħt id-Direttiva 92/65/KEE.
(5) Jekk tiddaħħal fil-Komunità, il-ħanfusa ż-żgħira tax-xehda tkun tista’ ġġib konsegwenzi devastanti fuq is-saħħa tan-naħal ta’ l-għasel, fuq l-industrija ta’ l-apikultura u fuq il-prodotti ta’ l-għasel.
(6) Tropilaelaps (Tropilaelaps spp.) huwa akaru parasitta eżotiku li jeffettwa n-naħal ta’ l-għasel li jinstab prinċiparjament fl-Asja tax-Xlokk iżda jekk jiddaħħal fil-Komunità jista jkollu konsegwenzi devastanti fuq is-saħħa tan-naħal ta’ l-għasel, fuq l-industrija ta’ l-apikultura u fuq il-prodotti ta’ l-għasel.
(7) It-Tropilaelaps hija marda notifikabbli lill-OIE. Madankollu, l-ħanfusa ż-żgħira tax-xehda mhix marda notifikabbli fil-Komunitajiet Ewropej taħt id-Direttiva 92/65/KEE.
(8) Il-virus ta’ l-Ebola u tal-ġidri tax-xadini reġistrati minn żmien għal żmien f’ċerti pajjiżi terzi u l-miżuri tal-Komunità biex jiġu restritti l-importazzjoni ittieħdu kontra l-Ebola u l-ġidri tax-xadini għax dan il-mard żoonotiku jistgħu jeffettwaw jew ikunu trasportati minn ċertu annimali; huwa għalhekk opportun illi jkun hemm trasparenza u ċarezza li dan il-mard jkun inkluż bħala notifikabbli taħt id-Direttiva 92/65/KEE.
(9) Għalhekk huwa meħtieġ li l-ħanfusa ż-żgħira tax-xehda, it-Tropilaelaps spp., il-virus ta’ l-Ebola u l-virus tal-ġidri tax-xadini jiġu miżjuda mal-mard notifikabbli fl-Anness A mad-Direttiva 92/65/KEE.
(10) Id-Direttiva 92/65/KEE għandha għalhekk tiġi emendata biex tirrifletti dan l-istat ta’ fatt.
(11) Il-miżuri prevvisti f’dan ir-Regolament huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness A għad-Direttiva 92/65/KEE huwa emendat skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjail ta’ l-Unjoni Ewoprea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 5 Awissu 2003.